แอโรไดนามิกส์ เป็นเรื่องที่บางคน
จะบอกคุณว่ามันคือสิ่งสำคัญที่สุดในการปั่นจักรยาน
คือถ้าคุณไม่ใส่ใจเรื่องนี้เนี่ย
รอบหน้า คุณอาจจะปั่นงานวัดใจไม่จบในวันเดียวก็ได้
อย่าว่าแต่ได้เวลาดีที่สุดเลย
เดี๋ยว ๆ ๆ มันก็ไม่ขนาดนั้นมั้ย
แต่มันก็มีผลกับความเร็วและความยากง่ายในการปั่นของคุณได้มากจริง ๆ นั่นแหละ
เราจะมาดูว่าแอโรมีผลต่อความเร็วมากแค่ไหน
เวลาเราเปลี่ยนปัจจัยที่เจอบ่อย ๆ สามอย่าง
นั่นก็คือ ข้อแรก ซึ่งฟรีด้วย คือท่าปั่น
ข้อสอง ซึ่งก็ไม่แพงมาก
คือถ้าเปลี่ยนมาใส่เสื้อแอโร่กับหมวกแอโร่ จะเป็นยังไง
และข้อที่สาม ซึ่งต้องลงทุนมากหน่อย คือล้อครับ
ล้อขอบสูงกับขอบต่ำมันต่างกันแค่ไหน
เราเลยมาที่สนามทดสอบของ GCN เพื่อหาคำตอบ
ถนนส่วนบุคคลของพวกเราเอง
หน้าตาเหมือนรันเวย์เลยนะ
ครับ
เราจะปั่นด้วยค่าวัตต์คงที่ 3 ครั้ง
โดยผมใช้ Rotor 2INpower คุมวัตต์นั้น
ส่วนแม็ตจะใช้ Power2Max
จากนั้นเราจะมาเทียบความเร็ว พร้อมคำนวณวิทยาศาสตร์กัน
เอ้อ นี่
ว่าไงครับ
ผมลืมเอาแว่นตาทดลองวิทยาศาสตร์มาอะ
เอ้า งั้นคำเตือนก่อนครับ
สิ่งที่เราจะทดสอบต่อไปนี้ จะเต็มไปด้วยความคลาดเคลื่อนทางสถิติ
...เพราะเราลืมเอาแว่นทดลองมา
แต่ก็ทำ ๆ ไปเหอะเนอะ
ครับ เรามาเริ่มทดลอง
วิทยาศาสตร์เก๊กันเลย
(ท่าปั่น)
มาดูที่ท่าปั่นกันก่อนครับ
อันนี้ทุกคนทำได้ภายในกรอบความยืดหยุ่นและความแข็งแรงของร่างกาย
งอศอก กดหลังลง ลดศีรษะต่ำ แล้วก็ห่อไหล่เข้าใน
แล้วเราจะทดสอบยังไง
โอเค เรามีถนนตรงนี้
ที่เป็นทางราบและยาวพอจะปั่นด้วยความเร็วคงที่ได้
และเราจะปั่นด้วยค่าวัตต์ 3 ค่า
200W, 300W, และ 400W
พอคงความเร็วได้แล้ว เราจะคำนวณค่าเฉลี่ยดูครับ
มาดูกันว่าที่แต่ละค่าวัตต์จะปั่นได้เร็วเท่าไร
(เครื่องแต่งกาย)
การทดสอบที่สองจะดูเรื่องเครื่องแต่งกาย
อันดับแรก เรามีชุดเกรดโปรของ GCN
และหมวกแอโร
มีตัวเทียบคือหมวก Kask แบบปรกติ
และ ว่ากันตรง ๆ ก็
เสื้อที่ใหญ่ไปหลายไซส์อยู่ครับ
มันหลวมไปนิดนะ
มาถึงข้อสุดท้ายคือล้อ
นี่เป็นวิธีทำรถคุณให้แอโรได้ง่ายและเร็วดี
แต่ก็ต้องลงทุนหน่อยนะ
แล้วลงไปแล้วได้อะไรกลับมาล่ะ?
ทีนี้เพื่อหาคำตอบ เราจะใช้ล้อ Bontrager Paradigm Elite
ซึ่งเป็นล้ออลูที่เบาและดีมาก ๆ
เทียบกับล้อใหม่จาก Zipp คือ 404 NSW
ไม่ใช่ขอบสูงสุดที่ Zipp ทำขาย แต่นี่ก็เจ๋งมากละ คุณว่ามั้ย
นี่ตื่นเต้นล้อว ผมอยากรู้ล้อวว่าจะเป็นยังไง
(แม็ตจงใจออกเสียง really ว่า wheel-ly)
นี่คุณไม่มีมุกอื่นจะเล่นล้อวสินะ
(ผลลัพธ์)
ความแตกต่างที่เราวัดได้บนถนนจริง
เยอะจนน่าตกใจเหมือนกัน
ที่ 200W
AV ต่างกันถึง 3 กม./ชม.
ระหว่างปั่นท่าปรกติกับท่าแอโร
และที่ 300W กับ 400W ความต่างเพิ่มไปอีกเป็น 4 กม./ชม.
ทีนี้ความต่างที่ได้จากการเปลี่ยนเสื้อกับเปลี่ยนหมวก
ก็น่าตกใจไม่แพ้กัน ที่เกือบ ๆ 1 กม./ชม. ที่ 200W
และที่ 300W กับ 400W ก็คล้ายกับเมื่อกี้ คือความต่างเพิ่มขึ้นไปอีกที่เกือบ 2 กม./ชม.
ผมว่านั่นมันเยอะมากเลยนะ เปลี่ยนแค่นิดเดียวเอง
สุดท้ายมาดูที่ล้อกัน
ความต่างที่ 200W อยู่ที่ 0.4 กม./ชม.
ที่ 300W อยู่ที่ 0.6 กม./ชม.
และที่ 400W
อยู่ที่ 1 กม./ชม.
(ข้อสรุป)
การเพิ่มความแอโรพวกนี้เป็นยังไงบ้างเวลาปั่นบนถนนจริง
ไม่น่าแปลกใจ.. หรืออาจน่าแปลกใจ... เพราะว่ามันฟรี
ท่าปั่นของคุณนี่ล่ะมีผลมากที่สุดเลย เพราะ
เชื่อไหมว่า
70-80% ของแรงต้านอากาศของคุณเวลาปั่นจักรยาน ก็มาจากร่างกายคุณนั่นแหละ
เพราะงั้นปรับตรงนี้คุณได้ประโยชน์มหาศาล ไม่ว่าตอนนี้จะปั่นได้ AV เท่าไร
แค่เปลี่ยนท่าปั่นเท่านั้นเอง
จากนั้น ที่ที่ได้ประโยชน์ถัดมาก็คือ
เครื่องแต่งกายและหมวก
และต่อมาคือล้อ
ซึ่งฟังดูย้อนแย้งสุด ๆ เพราะล้อขอบสูงแรง ๆ มันแพงมาก
แต่พอมาคิดรวมกันแล้ว ผลมันก็บวก ๆ กันเข้าไปนะ
ตอนปั่นแรก ๆ คุณเพิ่ม AV ได้ง่ายกว่า
เมื่อเทียบกับตอนหลังที่ขาแข็งขึ้น
ยิ่งไล่หาความแอโรไปไกลเท่าไร ตอนท้าย ๆ ก็ยิ่งต้องลงทุนมากขึ้นเท่านั้น
โดยได้ผลตอบแทนน้อยลงเรื่อย ๆ
เพราะงั้นก็ขึ้นกับคุณว่า สิ่งเหล่านั้นมันคุ้มไหมสำหรับตัวคุณ
อืม เป็นเรื่องที่ฝากให้ไปคิดครับ
ก่อนเราจะจบวิดิโอนี้
เรารู้ดีว่าวิธีการทดลองของเรามันมีข้อจำกัดอยู่ครับ
แต่ถึงอย่างนั้น ผลการทดลองเองก็ทำให้เราแปลกใจมากอยู่ดี
ว่าความต่างมันวัดได้ง่าย ๆ แบบนี้เลยเวลาปั่นบนถนนจริง
ส่ิงที่ต้องมีก็แค่พาวเวอร์มิเตอร์แม่น ๆ กับเวลาว่างพอ
จริงครับ
สำหรับวิดิโอเกี่ยวกับแอโรไดนามิกส์อีกคลิป
แต่คราวนี้เป็นผลของแอโรไดนามิกส์เวลาไต่เขา
ตลิกด้านบนนี้เลยครับ
หรือถ้าเป็นการทดลองในอุโมงค์ลม ที่จะให้ผลลัพธ์ที่แม่นยำจริง ๆ
คลิกด้านล่างนั่น เพื่อดูการทดลองลับสุดยอดของ ENVE
นั่นเป็นวิดิโอที่ดีจริง ๆ ครับ
และหากจะติดตาม GCN ก็เหมือนเดิมครับ คลิกที่ลูกโลกนั่นเลย
อย่าลืมไลค์และแชร์วิดิโอนี้ด้วยนะครับ
(แปลและเรียบเรียง: วี www.duckingtiger.com)
